Laura Prepon
Vuonna 2008 Prepon näytteli televisiosarjassa "October Road". Hän oli yksi vakituisista näyttelijöistä ja sarjaa tehtiin kahden kauden verran. Sarja on esitetty kerran Suomessa. Vuonna 2009 Prepon vieraili kolmen jakson verran televisiosarjassa "Ensisilmäyksellä" Karenin roolissa.
Alkuvuonna 2011 Prepon teki vierailun sarjaan "Castle", ja tähditti päähenkilönä sarjaa "Vielä yhdet Chelsea?" ("Are you there, Chelsea?"), joka perustui kirjailija Chelsea Handlerin kirjoittamaan kirjaan. NBC lopetti ohjelman toukokuussa 2012. Hän vieraili samana vuonna tv-sarjassa "Miesten juttuja", jossa näytteli myös "70’s Show’sta" tunnettu näyttelijä Danny Masterson. Vuodesta 2013 Prepon on näytellyt Alex Vausea Netflix-alkuperäissarjassa "Orange Is the New Black".
Sasha Pieterse
Vuonna 2009 Pieterse sai tunnetuimman roolinsa jännitysdraamasarjasta "Valehtelevat viettelijät" ("Pretty Little Liars"). Hän näytteli sarjassa Alison DiLaurentisia, viiden tytön porukan ylimielistä ja viekasta johtajaa. Hän oli roolin alussa vasta 14-vuotias, kun muut päänäyttelijät olivat iältään hieman tai reilusti yli kahdenkymmenen. Pieterse oli mukana sarjan jokaisella seitsemällä kaudella.